**Îndrăzneala**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Îndrăzneala

”Fiți îndrăzneți cum am fost Eu”,

ne-a spus El cândva, de mult

atunci când noi, L-am răstignit.

Eu, sunt sfârșit și început

că sunt trimis de Tatăl Meu,

”îndrăzniți ca Mine, că Eu am biruit”!

Dacă-i să doară, să mă doară,

dacă mi-e dată suferința,

pe calea vieții să ajung,

iar de durerea mă omoară

să mor dară, nu mă plâng,

cum altfel aș putea să-ajung,

să-mi merit și eu, biruința?!